Rummet er fyldt med mange ansigter–hele 34 portrætter. På væggen her hænger ældre malerier af navngivne mennesker. På endevæggen er der portrætter i forskellige medier og teknikker–flere af kendte færøske kulturpersoner. På væggen overfor er der selvportrætter. Udtrykkene er mange–glæde, selvtillid, indadvendthed, usikkerhed osv. På væggen hænger tre selvportrætter af Ruth Smith, hvor hendes udtryk virker meget forskelligt fra billede til billede.